પોલીસ પણ માનવીય દૃષ્ટિકોણ ધરાવે છે એની આ દાખલારૂપી ઘટના વિશે વાત કરતાં બોરીવલી પોલીસ-સ્ટેશનના સિનિયર પોલીસ-અધિકારી ગુણાજી સાવંતે ‘મિડ-ડે’ને કહ્યું હતું કે ‘અમને શુક્રવાર રાતે એક મહિલા બીમાર હાલતમાં રોડ પર પડ્યાં હોવાનો કૉલ મળ્યોહતો. તરત જ મહિલા-કૉન્સ્ટેબલ પલ્લવી ચવાણ અને અસિસ્ટન્ટ સબ-ઇન્સ્પેક્ટર માંડલિક ઘટનાસ્થળે પહોંચી ગયાં હતાં. એ સમયે વરસાદ શરૂ હતો અને એક સિનિયર સિટિઝન મહિલા બીમાર હાલતમાં રોડ પર પડ્યાં હતાં. તેમણે તરત જ નજીકની હૉસ્પિટલમાં મહિલાને ખસેડીને તેમની સારવાર શરૂ કરાવી હતી. સારવાર બાદ મહિલા સ્વ્ાસ્થ થઈ જતાં તેમને ગોરાઈ પાસેના વૃદ્ધાશ્રમમાં લઈ જવામાં આવ્યાં હતાં, પરંતુ થોડી વારમાં ત્યાં તેમને ફરી ચક્કર આવતાં ફરી હૉસ્પિટલમાં ટ્રીટમેન્ટ કરાવીને મોડી રાતે પોલીસ-સ્ટેશનમાં લાવીને ભોજન સહિતની વ્યવસ્થા કરાવી હતી. થોડા આરામ બાદ મહિલા સ્વ્ાસ્થ થઈ જતાં તેમની પાસેથી તેમના પરિવારની માહિતી મેળવી હતી અને મોડી રાતે નાલાસોપારામાં રહેતા તેમના દીકરા સંજય ચૌહાણને તેનાં મમ્મી કમુબહેન વિશે જાણ કરી હતી. ગઈ કાલે સવારે તેમનો દીકરો બોરીવલી પોલીસ-સ્ટેશનમાં આવીને તેનાં મમ્મીને લઈ ગયો હતો.’